[notasdeprensa.jpg](http://www.notasdeprensa.es)Publicado en Santiago de Compostela el 08/04/2016

# [Galicia súmase á celebración do Día Internacional do Pobo Xitano](http://www.notasdeprensa.es)

A Consellería de Política Social súmase á celebración do Día Internacional do Pobo Xitano, unha data que lembra o Primeiro Congreso Mundial romaní/xitano realizado en Londres o 8 de abril de 1971, no que se instituíu a bandeira e o himno xitano. Nos últimos anos, este colectivo avanzou en importantes campos como o da escolarización e a incorporación de mozos e mozas á universidade. Sen embargo, a poboación xitana segue a experimentar desvantaxes sociais, por elo a Xunta de Galicia traballa para eliminar estas barreiras e conseguir unha sociedade igualitaria e inclusiva. Co obxectivo de promover a plena participación social e económica deste colectivo, a administración autonómica está a desenvolver as medidas previstas na Estratexia de Inclusión Social da Poboación Xitana en Galicia 2014-2020. Dito documento recolle as recomendacións da Unión Europea, así como os principios básicos comúns para a inclusión da poboación xitana, adoptados pola Plataforma Europea para a Integración da Poboación Xitana; e a Estratexia Europa 2020 da Comisión Europea para un crecemento intelixente, sustentable e inclusivo. Estes apoios e medidas comprenden accións para facilitar a permanencia nos estudos do alumnado xitano e a formación ao longo de toda a vida, o reforzo e o coidado da saúde e o acceso á vivenda normalizada. A valoración da diversidade e a consecución dunha igualdade de oportunidades efectiva de todas as persoas, é un eixo fundamental da Consellería de Política Social, e o desigual nivel educativo ou económico, ou calquera outra diferenza, non pode ser motivo de discriminación. O contido desta noticia foi publicado primeiro na web da Xunta de Galicia

**Datos de contacto:**

Nota de prensa publicada en: [https://www.notasdeprensa.es/galicia-sumase-a-celebracion-do-dia](http://www.notasdeprensa.es/educalivecom-disfruta-de-cursos-presenciales-y-clases-particulares-a-traves-de-internet)

Categorias: Galicia

[notasdeprensa.jpg](http://www.notasdeprensa.es)

[**http://www.notasdeprensa.es**](http://www.notasdeprensa.es)